
Иртәгә, 14 августта, Алабуга шәһәрендә «Адымнар-Алабуга» полилингваль комплексы базасында мәгариф һәм фән хезмәткәрләренең республика август киңәшмәсе булачак. Чарада Татарстан Республикасы Президенты Рөстәм Миңнеханов та катнашачак.

Педагогларның август киңәшмәсе пленар утырышының онлайн-трансляциясе планлаштырылган. Турыдан-туры видеотрансляция Рәсми Татарстан сайтында һәм Татарстан Республикасы Мәгариф һәм фән министрлыгы сайтында барачак.

Чара 11:30 сәгатьтә башлана.

Киңәшмәнең төп темасы – «XXI гасыр мәгарифе: хәзергесе киләчәк өчен». Киңәшмәдә катнашучылар «Мәгариф» илкүләм проектын гамәлгә ашыру барышы турында фикер алышачаклар, мәктәпкәчә белем һәм мәктәп белеме сыйфатын арттыру, һөнәри белемне үстерү мәсьәләләре каралачак.
Рәсми Татарстан сайтында педагогларның август киңәшмәсе пленар утырышының онлайн-трансляциясе оештырылачак